Το Πέρασμα
Σύμφωνα με τις συντεταγμένες της Σιντ, αυτό είναι το ορυχείο που αγόρασε.
Και τι υποτίθεται πως θα κάνουμε εμείς;
Θα εξορύξουμε ίψιο. Κατεργασμένο, είναι τρομερά πολύτιμο.
Ωστόσο, στην ακατέργαστη μορφή του, είναι ιδιαίτερα εύφλεκτο,
σαν θερμικός πυροκροτητής.
Επικίνδυνο ακούγεται.
Μ' αρέσει αυτό.
Υπάρχει πρόβλημα;
Η καταιγίδα απομακρύνεται. Δεν θα έχουμε θέμα.
Τεκ, εμείς θα εξορύξουμε το ίψιο.
Ρέκερ, Ομέγκα, εσείς φυλάξτε σκοπιά.
Και οι δύο;
Χωρίς τον Έκο, μας λείπει ένας.
Χρειαζόμαστε τον Ρέκερ για βοήθεια μέσα στο ορυχείο.
Πηγαίνετε οι τρεις σας. Εγώ θα μείνω σκοπός.
Όχι μόνη σου. Η Σιντ μάς προειδοποίησε για ληστές στην περιοχή.
Μάτια ανοιχτά. Ειδοποιήστε αν δείτε κάποιον.
Οι σαρώσεις μου δεν δείχνουν σημαντική ποσότητα ίψιου.
Απ' ό,τι φαίνεται, η Σιντ ξεγελάστηκε και αγόρασε εξαντλημένο ορυχείο.
Συνέχισε τη σάρωση. Θα εξορύξουμε ό,τι μπορούμε.
Μια στιγμή. Έχω μια αχνή ένδειξη.
Εκεί.
Δύσκολα θα φτάσουμε στο ίψιο.
Για να το πάρουμε, πρέπει να διευρύνουμε το άνοιγμα.
Το ορυκτό είναι πολύ ασταθές.
Η παραμικρή τριβή μπορεί να προκαλέσει αλυσιδωτή αντίδραση.
Τι προτείνεις, λοιπόν;
Τι έχεις εσύ;
Σκεφτόμουν τον Έκο.
Είναι παράξενα χωρίς αυτόν.
Ναι. Αλλά θα το συνηθίσεις.
Ομέγκα, χρειαζόμαστε τη βοήθειά σου.
Έρχομαι.
Και τώρα;
Τρύπησε τον απολιθωμένο χαλαζία, μέχρι να φτάσεις στο ενεργό ίψιο.
Αλλά να είσαι ακριβής.
Αν κατά την αφαίρεση πειραχτεί το ορυκτό...
Αλυσιδωτή αντίδραση, έκρηξη. Το έχω καταλάβει.
Να είσαι πολύ προσεκτική.
Ναι, ξέρω.
Ωραία. Πάμε πάλι.
Η καταιγίδα αλλάζει κατεύθυνση.
Εντελώς απρόβλεπτος ο καιρός σε αυτόν τον πλανήτη.
Έχουμε αυτό για το οποίο ήρθαμε. Πάμε πίσω στον Ορντ Μαντέλ.
Τι τρέχει, Χάντερ;
Το σκάφος μας είναι.
Σταμάτα!
Υποτίθεται πως φυλούσες σκοπιά.
Δεν ήταν κανείς εκεί!
Προφανώς, αυτό δεν ισχύει.
Κάποιος τρόπος θα υπάρχει να το ξαναπάρουμε, ε;
Πες μου, Ρέκερ,
πώς ακριβώς σου διέφυγε η απειλή για το σκάφος μας;
Αν το είχες προσγειώσει εντός οπτικού πεδίου, θα είχα δει κάποιον.
Δεν υπήρχε άλλο κατάλληλο σημείο, Ρέκερ.
Δεν γίνεται να μείνουμε εδώ. Ο πιο κοντινός οικισμός;
Πλησιάζοντας, εντόπισα ένα διαστημοδρόμιο, κάπου 40 χιλιόμετρα νότια.
Ίσως εκεί να βρούμε μεταφορικό μέσο.
Ξέρεις πόσες ώρες θα μας πάρει;
Εφόσον χωρίς το σκάφος δεν διαθέτουμε επικοινωνίες μεγάλης εμβέλειας,
δεν έχουμε άλλη επιλογή.
Ξεκινάμε.
Πόσο έχουμε ακόμα;
Δεν θα σ' αρέσει η απάντηση.
Χάος-4, εδώ Χάος-5. Με λαμβάνεις;
Έκο; Ακούς;
Είναι πολύ μακριά. Δεν θα πιάνει το σήμα μας.
Ειδικά αφού απενεργοποίησε τη συσκευή επικοινωνιών του.
Τι; Γιατί;
Υποθέτω ότι είναι σε ευαίσθητη αποστολή.
Τι είναι αυτό;
Τρέξτε!
Εκεί.
Ρέκερ!
Πρέπει να προστατέψεις τη θήκη του ίψιου.
Κι εμένα πώς θα με προστατέψω;
Αν εκραγεί, θα σκοτωθούμε όλοι.
Η μέση μου!
Θα σε συμβούλευα να μη σου πέσει άλλη φορά.
Γιατί δεν την κουβαλάς εσύ;
Εντάξει.
Σίγουρα έτσι εξηγείται η αφηνιασμένη αγέλη.
Πρέπει να βρούμε καταφύγιο!
Υπάρχει κι άλλο ορυχείο! Τριάντα μέτρα μπροστά!
Το βλέπω!
Η θήκη!
Ξέχνα την!
Πού είναι το ίψιο;
Πέστε κάτω!
Τώρα, λοιπόν, είμαστε παγιδευμένοι.
Και έχουμε χάσει όλο το ίψιό μας.
Να υποθέσω ότι πάλι εγώ φταίω;
Τυπικά, ναι.
Αν είχες εμποδίσει την κλοπή του σκάφους,
τώρα θα πετούσαμε μαζί με το ορυκτό.
Αυτά δεν βοηθάνε.
Ας αρχίσουμε το σκάψιμο για να βγούμε από δω.
Καλά.
Κάτι δεν πάει καλά.
Ο αναμεταδότης του Επιδρομέα δεν δίνει σήμα.
Πιθανότατα τον απενεργοποίησε ο κλέφτης που πήρε τον έλεγχό του.
Και τώρα πώς θα τον εντοπίσουμε;
Το σκάφος δεν είναι προτεραιότητα. Πρώτα να βγούμε από δω.
Συμφωνώ.
Άλλωστε, είναι μάλλον απίθανο να ανακτήσουμε τον Επιδρομέα.
Τι; Μην το λες αυτό.
Πρέπει να τον βρούμε!
Μπορούμε να αγοράσουμε άλλο σκάφος.
Δεν είναι παρά ένα μέσο μεταφοράς.
Ο Επιδρομέας είναι σπίτι μας.
Ήδη έχουμε χάσει τον Έκο.
Θα χάσουμε κι αυτόν;
Ομέγκα, δεν χάσαμε τον Έκο.
Απλώς είναι σε διαφορετική αποστολή.
Μα δεν είναι εδώ.
Δεν είναι μαζί μας.
Υποτίθεται πως είμαστε ομάδα.
Αυτή η ομάδα υπήρχε πριν γίνει μέλος της ο Έκο και θα συνεχίσει μετά απ' αυτόν.
Τι σε προβληματίζει;
-Ομέγκα... -Θέλω να μείνω μόνη.
Είπα απλώς την αλήθεια.
Την ξέρει ήδη την αλήθεια.
Γι' αυτό στενοχωριέται.
Όπως πάμε, θα πάρει μέρες να ανοίξουμε δρόμο.
Γκρινιάζοντας δεν θα πάμε πιο γρήγορα.
Αυτή η δουλειά θέλει μια καλά μελετημένη ανατίναξη.
Μια μικρή ποσότητα ίψιου θα ήταν υπεραρκετή.
Είχαμε, αλλά κάποιος την άφησε να του πέσει.
Καλώς.
Αφού εγώ ευθύνομαι για την απώλεια του ορυκτού
πάω να ψάξω αν υπάρχει καθόλου σ' αυτό το ορυχείο.
Δεν είναι το μόνο λάθος που πρέπει να διορθώσεις.
Ναι, πήγαινε να δεις τι κάνει η μικρή.
Μα είπε ότι ήθελε να μείνει μόνη.
Άκου. Είναι σαφές ότι δυσκολεύεται να αποδεχτεί τη φυγή του Έκο.
Μίλησέ της.
Πολύ καλά.
Ομέγκα;
Έχω δουλειά.
Το βλέπω.
Έχεις υπόψη ότι είσαι περιτριγυρισμένη από τόσο πολύ ίψιο,
ώστε ένας λάθος χειρισμός μπορεί να καταστρέψει όλη τη σπηλιά;
Τότε, καλύτερα να μη μου αποσπάς την προσοχή.
Σκέφτηκα ότι με αυτό μπορούμε να ανοίξουμε δρόμο.
Κι εγώ την ίδια σκέψη έκανα.
Με βοηθάς λίγο;
Αυτή η φλέβα δείχνει πολύ πιο καθαρή από του ορυχείου της Σιντ.
Θα ήταν καλό να εξορύξεις όσο πιο πολύ μπορείς.
Και με εμπιστεύεσαι γι' αυτό;
Γνωρίζω πολύ καλά ότι μπορείς να τα καταφέρεις.
Φέρε τις φιάλες από την τσάντα μου.
Πόσες έχουν μείνει;
Αυτή είναι η τελευταία.
-Τεκ! -Κρατήσου!
Ομέγκα!
Τι τρέχει, Χάντερ;
Τεκ, ακούς;
Ομέγκα, με λαμβάνεις;
Κάτι δεν πάει καλά.
Τεκ, Ομέγκα, με ακούτε;
Ναι.
Κάναμε μια απρόβλεπτη παράκαμψη, αλλά είμαστε ζωντανοί.
Πού είστε;
Καλή ερώτηση. Αναμείνετε.
Τεκ. Κοίτα.
Υπάρχει πέρασμα ακριβώς πίσω από αυτό το τοίχωμα.
Χάρη στο ίψιο που έβγαλες, θα περάσουμε.
Βρήκαμε εναλλακτική έξοδο, αλλά θα πρέπει να μας φέρετε τα πράγματά μας.
Τα βρήκα!
Εντάξει, Τεκ. Έχουμε τα πράγματά σας και το ίψιο.
Ωραία. Τώρα, πρέπει να καταρριχηθείτε προσεκτικά τη στενή ρωγμή
μέχρι το κανάλι του νερού από κάτω.
Θα μας βρείτε στο σημείο που θα σας πετάξει ο καταρράκτης.
Όμως, πρέπει οι φιάλες να μείνουν άθικτες, αλλιώς θα σκοτωθείτε.
Πλάκα μού κάνεις.
Λίγη υπομονή. Ερχόμαστε.
Τον μισώ αυτόν τον πλανήτη.
Σύντομα θα βγούμε από αυτήν τη σπηλιά,
μόλις μας φέρουν το ορυκτό.
Μόνο που δεν έχουμε τον Επιδρομέα ούτε άλλον τρόπο διαφυγής.
Ούτε μπορούμε να ζητήσουμε τη βοήθεια του Έκο.
Δεν χρειαζόμαστε βοήθεια.
Θα βρούμε λύση, όπως κάνουμε πάντα.
Όλα αλλάζουν, κι εσένα δεν σε νοιάζει καθόλου.
Δεν είμαι σίγουρος πώς πρέπει να με νοιάζουν οι αλλαγές.
Είναι αναπόσπαστο κομμάτι της ζωής.
Ο Έκο έφυγε. Πώς δεν σε ενοχλεί αυτό;
Καταλαβαίνω ότι σου λείπει, όμως πρέπει να προσαρμοστούμε και να προχωρήσουμε.
Αυτό κάνει ένας στρατιώτης.
Δεν είμαστε μόνο αυτό.
Είμαστε οικογένεια.
Έτσι δεν είναι;
Μάλλον... ναι.
Ναι, ασφαλώς.
Τότε, γιατί δεν αντιδράς ανάλογα;
Ο Έκο επέλεξε άλλον δρόμο, όπως και ο Κρόσχεαρ.
Οφείλω να σεβαστώ την απόφασή τους.
Ακόμη κι αν δεν την καταλαβαίνουμε, επιβάλλεται να προχωρήσουμε.
Μπορεί να επεξεργάζομαι διαφορετικά στιγμές και σκέψεις,
αλλά δεν παύω να συμμερίζομαι αυτά που νιώθεις.
Είδατε; Δεν ήταν τόσο άσχημα.
Γιατί αναλαμβάνει αυτός την ανατίναξη;
Αν η βολή δεν είναι ακριβής, θα προκληθεί νέα κατάρρευση.
Αυτό είναι το διαστημοδρόμιο,
αλλά δεν διακρίνω ιδιαίτερη κίνηση.
Καλά θα κάνουν να έχουν φαγητό, γιατί βαρέθηκα τις μικρές μερίδες.
Ας το τσεκάρουμε.
Πού πήγαν όλοι;
Είναι εγκαταλειμμένο.
Εδώ και καιρό, όπως φαίνεται.
Κάναμε τόσο δρόμο για το τίποτα!
Όχι και τίποτα.
Με αυτήν τη συστοιχία, μπορώ να στείλω μήνυμα μεγάλης εμβέλειας.
Δεν μπορώ να κάνω τίποτα, παίδες. Είμαι πολύ απασχολημένη.
Πρέπει να βρείτε τη λύση μόνοι σας.
Σιντ, εσύ μας έστειλες σ' αυτήν την αποστολή.
Εγώ σας είπα να σας κλέψουν το σκάφος;
Σιντ, χρειαζόμαστε τη βοήθειά σου.
Όπως κι εμείς σε βοηθήσαμε να ξαναπάρεις το μαγαζί σου από τον Ρόλαντ Ντουράντ
και σβήσαμε το χρέος σου προς τον Μιλέγκι...
Δεν ζήτησα ανακεφαλαίωση, Πατομπούκαλε.
Καλά, λοιπόν. Δώστε μου λίγες μέρες να δω τι μπορώ να κάνω.
Δεν έχουμε αρκετά τρόφιμα για λίγες...
Τι κάνουμε τώρα;
Θα βρούμε λύση, όπως κάνουμε πάντα.
ΤΟ ΠΕΡΑΣΜΑ
Υποτιτλισμός: Ειρήνη Παπαδάκη